VALTIOVARAINMINISTERIÖ		VM 047:08/2007	
	Hallinnon kehittämisosasto		23.9.2008	
	VAHTI			

Jakelussa mainituille

VALTION TIETOTEKNIIKKAHANKINTOJEN TIETOTURVAOHJEEN UUSIMINEN 

Asettaminen 

Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän uusimaan valtion tietotekniikkahankintojen tietoturvatarkistuslistaa.

Taustaa

Tietoturvallisuus on tärkeä osa valtionhallinnon toimintaa ja se koskee koko henkilöstöä. Tietoturvallisuudesta huolehtiminen on sekä toimintojen ja palvelujen edellytys että säädösvelvoite. Tietoturvallisuus on varmistettava osana hallinnon toimintoja, prosesseja, johtamista ja riskienhallintaa sekä IT-toiminnassa ja -hankinnoissa.  

Valtiovarainministeriö vastaa hallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja ministeriötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI, joka on hallinnon hallinnon tietoturvallisuuden yhteistyön, kehittämisen ja ohjauksen elin.  

Valtiovarainministeriö on antanut vuonna 2001 valtionhallinnolle ohjeen tietotekniikkahankintojen tietoturvallisuudesta: Valtion tietotekniikkahankintojen tietoturvallisuuden tarkistuslista, VAHTIn julkaisu 6/2001. Ohjeen antamisen jälkeen julkisia hankintoja ja tietoturvallisuutta koskeva lainsäädäntöä sekä julkishallinnon IT-hankintojen sopimusehtoja on uudistettu.

Toimikausi

23.9.2008 – 31.5.2009
	
Työryhmän tehtävä

Työryhmän tehtävänä on valmistella uusi valtion IT-hankintojen tietoturvaohje. Ohjeessa tulee olla sopivassa laajuudessa IT-hankintojen tietoturvatarkistuslistoja ja turvallisuussopimusmalleja.

Työssä tulee käsitellä erityyppisiä IT-hankintoja ja ottaa huomioon niiden tietoturvalliset ja hyvien käytäntöjen mukaiset prosessit. IT-hankintoihin luetaan sisältyviksi tietohallinto, -järjestelmä ja -tekniikka sekä tietoliikenne-,  laitteisto-, käyttöpalvelu- ja palveluhankinnat. Työssä tulee ottaa huomioon lainsäädäntö ja IT-hankintojen sopimusehdot sekä tietohallinnon, tietotekniikan, hankintojen ja tietoturvallisuuden kehityssuunnat ja -tarpeet sekä uhkat.

Työryhmän tulee myös laatia esitys ohjeen käyttöönotosta.
 
Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Ryhmän kokoonpano:

	Puheenjohtaja:

tietoturvapäällikkö Sami Hyytiäinen, Tulli

Jäsenet:

lakimies Jarkko Hallikainen, Viestintävirasto
projektipäällikkö Riku Jylhäkangas, valtiovarainministeriö
tietoturvapäällikkö Urpo Kaila, Tieteen tietotekniikan keskusCSC 
johtava tilintarkastaja  Timo Kerttula, Valtiontalouden tarkastusvirasto
sopimuslakimies Ari Koivumaa, Hallinnon tietotekniikkakeskus HALTIK
lakimies Karoliina Lehto, Ajoneuvohallintokeskus
johtaja Marja Rantala, Maanmittauslaitos
projektipäällikkö Jouni Satopää, Turun kaupunki
lakimies Pekka Somerkoski, Suomen Pankki

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 	

Kustannukset

Työryhmän työ on virkatyötä. Työryhmän tarvitsemia asiantuntijapalveluita voidaan maksaa momentilta 28.01.21 valtiovarainministeriön erillisiin päätöksiin perustuen. Kukin organisaatio vastaa edustajiensa matkakustannuksista.

Ylijohtaja 			Silja Hiironniemi

Neuvotteleva virkamies		Mikael Kiviniemi
			VAHTIn puheenjohtaja

JAKELU:		VAHTI
Ministeriöt
		Ajoneuvohallintokeskus
		Suomen pankki
Tulli
Valtiontalouden tarkastusvirasto
Viestintävirasto
Työryhmän puheenjohtaja ja jäsenet